บาทเปิด 35.62/64 แนวโน้มอ่อนค่า
เงินบาทเปิด 35.62/64 แนวโน้มอ่อนค่า หลังเฟดส่งสัญญาณขึ้นดอกเบี้ยในธ.ค.
29 ต.ค. 2558

เงินบาทเปิด 35.62/64 แนวโน้มอ่อนค่า หลังเฟดส่งสัญญาณขึ้นดอกเบี้ยในธ.ค.
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.62/64 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 35.46/48 บาท/ดอลลาร์
แนวโน้มเงินบาทวันนี้ยังมีโอกาสอ่อนค่าได้ต่อ หลังจากที่ธนาคารกลางสหรัฐ(เฟด) มีมติคงอัตราดอกเบี้ยนโยบายไว้ในระดับเดิม ส่งผลให้ดอลลาร์สหรัฐปรับตัวแข็งค่าขึ้น อย่างไรก็ดี วันนี้ต้องติดตามการประกาศตัวเลขเศรษฐกิจสำคัญของสหรัฐ เช่น จำนวนผู้ขอรับสวัสดิการการว่างงานรายสัปดาห์, ประมาณการเบื้องต้น GDP ไตรมาส 3/2558 และยอดทำสัญญาขายบ้านที่รอปิดการขาย
"บาทวันนี้มีแนวโน้มอ่อนค่าได้อีก หลังจากเมื่อคืนเฟดมีมติคงดอกเบี้ย ทำให้ดอลลาร์แข็งค่า" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.50-35.70 บาท/ดอลลาร์